proxectonos/corpus_dominio_legal_administrativo_tmp huggingface dataset:
DECRETO 378/1997, do 12 de decembro, polo que se dispón que cese Felipe Ferreiro Feijoo como delegado provincial da Consellería de Cultura e Comunicación Social en Ourense.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Felipe Ferreiro Feijoo como delegado provincial da Consellería de Cultura e Comunicación Social en Ourense, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
10028
CORRECCIÓN de erros.-Orde do 30 de xuño de 1997 pola que se fixan os prezos privados que percibirá a Xunta de Galicia, no Laboratorio de Consumo de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 12/08/1997

Advertido erro na citada orde, publicada no DOG nº 146, do 31 de xullo de 1997, cómpre efectua-las seguintes correccións:
Na páxina 7.409 e 7.414, onde di: «Orde do 30 de xuño de 1977 pola que se fixan os prezos privados que percibirá a Xunta de Galicia, no Laboratorio de Consumo de Galicia.», debe dicir: «Orde do 30 de xuño de 1997 pola que se fixan os prezos privados que percibirá a Xunta de Galicia, no Laboratorio de Consumo de Galicia.»
5983
RESOLUCIÓN do 24 de xullo de 1997 pola que se ordena publica-la decisión do xurado do premio Elías Valiña ó esforzo revitalizador e promocional do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 12/08/1997

Por Orde do 6 de marzo de 1997 (DOG nº 57, do luns 24 de marzo de 1997) convócase o premio Elías Valiña ó esforzo revitalizador e promocional do Camiño de Santiago, co fin de recoñecer e recompensa-los méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así ó coñecemento e divulgación do significado histórico, relixioso e cultural da Ruta Xacobea.
O artigo 4º da citada orde establece que o premio será outorgado por un xurado presidido polo conselleiro de Cultura e Comunicación Social ou persoa en quen delegue e integrado polo presidente do Comité Internacional de Expertos do Camiño de Santiago, por dous membros nomeados polo Comité e os presidentes das catro primeiras asociacións inscritas no Rexistro de Entidades de Promoción do Camiño de Santiago.
De acordo co citado artigo 4º, as decisións do xurado serán inapelables e daranse a coñecer mediante publicación no DOG e por comunicación directa ó galardoado.
Por todo isto,
RESOLVO:
Artigo único.-Ordeno publica-la decisión do xurado do premio Elías Valiña ó esforzo revitalizador e promocional do Camiño de Santiago.
O citado xurado, reunido en Santiago de Compostela o día 23 de xullo de 1997, acordou concede-lo premio Elías Valiña ó esforzo revitalizador e promocional do Camiño de Santiago, ó proxecto presentado pola asociación Amigos de los Pazos.
Santiago de Compostela, 24 de xullo de 1997.
Jesús Pérez Varela
Conselleiro de Cultura e Comunicación Social
6092
RESOLUCIÓN do 21 de xullo de 1997, da Secretaría Xeral da Consellería de Cultura e Comunicación Social, pola que se emprazan as partes interesadas no recurso contencioso-administrativo 02/0005458/97, interposto por Francisco López Calvo.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 12/08/1997

O 23 de xuño de 1997 a Consellería de Cultura e Comunicación Social recibe da sección segunda da Sala do Contencioso-Administrativo do Tribunal Superior de Xustiza de Galicia a providencia pola que se admite o recurso contencioso-administrativo nº 02/0005458/1997, interposto por Francisco López Calvo, contra resolución da Consellería de Cultura e Comunicación Social do 24-1-1997 pola que se concedeu autorización ás obras de construcción dunha edificación na Rúa do Carme 58, de Padrón.
En consecuencia, esta secretaría xeral acordou, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do citado expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos (mediante procurador con asistencia de letrado ou valéndose tan só de avogado con poder para o efecto) a sección segunda da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 21 de xullo de 1997.
José Mª Sánchez González
Secretario xeral da Consellería de Cultura
e Comunicación Social
6047
DECRETO 397/1997, do 12 de decembro, polo que se dispón que cese María Carmen Bianchi Valcarce como directora xeral do Servicio Galego de Promoción da Igualdade do Home e da Muller.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, María Carmen Bianchi Valcarce como directora xeral do Servicio Galego de Promoción da Igualdade do Home e da Muller, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10071
RESOLUCIÓN do 12 de agosto de 1997, da Dirección Xeral de Servicios Sociais, pola que se fixa o prazo para a presentación de solicitudes para a realización de convenios de reserva e ocupación de prazas en centros residenciais e vivendas tuteladas para a terceira idade e se establecen os prezos máximos de praza/día.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 20/08/1997

A Orde do 16 de maio de 1995, da Consellería de Sanidade e Servicios Sociais, pola que se regula o establecemento de convenios de colaboración en materia de reserva e ocupación de prazas en centros residenciais e vivendas tuteladas para a terceira idade, establece a posibilidade de que estas poidan ofertar prazas para a súa reserva e ocupación, logo do asinamento do correspondente convenio.
O seu artigo 8.2º sinala que a Dirección Xeral de Servicios Sociais fixará anualmente o prazo para presentar solicitudes por parte das entidades interesadas na subscrición dos citados convenios.
Pola súa banda, o artigo 6 determina que a Dirección Xeral de Servicios Sociais establecerá anualmente o custo máximo da praza/día ocupada.
Por todo isto, o director xeral de Servicios Sociais, en uso das súas atribucións,
DISPÓN:
Primeiro.-O prazo para presentar solicitudes para a formalización dos convenios ós que se refire a Orde do 16 de maio de 1995 será de 15 días naturais desde o día seguinte ó da publicación desta resolución no Diario Oficial de Galicia.
Segundo.-O custo máximo por praza/día ocupada nos centros/vivendas cos que a Consellería de Sanidade e Servicios Sociais estableza convenios de reserva e ocupación de prazas, durante o ano 1997 serán os seguintes:
Prazas de persoas válidas: 3.311 ptas./día.
Prazas de persoas asistidas: 6.069 ptas./día.
Terceiro.-As obrigas contraídas pola consellería para o financiamento das prazas conveniadas serán con cargo á aplicación orzamentaria 11.02.212.B.262.
Santiago de Compostela, 12 de agosto de 1997.
Manuel Aguilar López
Director xeral de Servicios Sociais
6103
DECRETO 396/1997, do 12 de decembro, polo que se dispón que cese Eugenio Corral Álvarez como director xeral de Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, Eugenio Corral Álvarez como director xeral de Xuventude, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10070
DECRETO 398/1997, do 12 de decembro, polo que se dispón que cese Rosa María Gómez Díaz como delegada provincial da Consellería de Familia, Muller e Xuventude na Coruña.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Rosa María Gómez Díaz como delegada provincial da Consellería de Familia, Muller e Xuventude na Coruña, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10072
CORRECCIÓN de erros.-Decreto 201/1997, do 3 de xullo, polo que se declara ben de interese cultural con categoría de lugar de interese etnográfico, a aldea de Seceda, no concello de Folgoso de Courel.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 18/08/1997

Advertida a omisión dos planos correspondentes ó devandito decreto, na súa publicación realizada no DOG nº 150 do mércores día 6 do presente mes de agosto, cómpre realizar a seguir a oportuna publicación:
6282
DECRETO 399/1997, do 12 de decembro, polo que se dispón que cese Ana Chao Vázquez como delegada provincial da Consellería de Familia, Muller e Xuventude en Lugo.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Ana Chao Vázquez como delegada provincial da Consellería de Familia, Muller e Xuventude en Lugo, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10073
DECRETO 400/1997, do 12 de decembro, polo que se dispón que cese Isidro José Cabero Juárez como delegado provincial da Consellería de Familia, Muller e Xuventude en Ourense.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Isidro José Cabero Juárez como delegado provincial da Consellería de Familia, Muller e Xuventude en Ourense, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10074
RESOLUCIÓN do 9 de xullo de 1997 pola que se convoca un curso básico de capacitación para mandos de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 01/08/1997

Dentro dos programas de actividades que a Academia Galega de Seguridade ten previsto realizar no ano 1997, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso de capacitación para mandos de policía local, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los mandos da policía local, nas distintas categorías, dos coñecementos necesarios para o mellor desempeño do seu labor profesional.
Destinatarios.
O curso vai dirixido ós mandos de policía local que accederon ás distintas categorías, tanto por oposición libre como por promoción interna, dos distintos concellos de Galicia.
Inscrición.
A inscrición dos participantes será totalmente gratuíta, debéndose comunicar esta antes do 21 de outubro de 1997 para efectua-la correspondente reserva de praza.
Prazas.
Sen límite.
Solicitudes.
1. Os concellos que se atopen nesta situación deberán remitirlle un escrito á Academia Galega de Seguridade, no que soliciten a participación no curso, no que figure a lista de persoas que superaron as correspondentes probas de oposición ou a fase de concurso e os datos das persoas incluídas na lista referidos ás probas de oposición ou fase de concurso; para efectua-la correspondente reserva de praza para a realización do devandito curso.
2. O prazo para a remisión de escritos rematará o día 21 de outubro de 1997.
3. Os escritos deberán enviarse á Academia Galega de Seguridade: rúa Madrid, 2-4 polígono das Fontiñas, 15703 Santiago de Compostela.
Contido e duración.
O curso desenvolverase en sesións de mañá e tarde, de luns a venres, e nel trataranse entre outros os seguintes módulos:
-Misión e funcións policiais.
-Policía e sociedade galega.
-Policía de protección e seguridade.
-Policía de tráfico e transporte.
-Policía xudicial e de investigación.
-Policía administrativa.
-Área de reforzo.
O curso terá unha duración de tres meses de formación teórica.
Datas.
O curso comezará o vindeiro día 4 de novembro de 1997.
O horario será de 9.30 a 20 horas.
Desenvolvemento do curso.
Os alumnos da Academia Galega de Seguridade durante o seu período de permanencia nela rexeranse polo Regulamento de réxime interior desta, publicado no DOG do 28-7-1995, nº 144.
Certificado.
Para obte-lo correspondente diploma será requisito indispensable superar tódalas materias que figuren no programa.
Modificacións.
A Academia Galega de Seguridade poderá modifica-lo desenvolvemento normal do curso para adap
talo ás necesidades da Administración e ás continxencias que poidan xurdir.
Santiago de Compostela, 9 de xullo de 1997.
Juan José Fariñas-Ferro Rodríguez
Director xeral da Academia Galega de Seguridade
6058
ORDE do 14 de xullo de 1997 pola que se adxudican axudas económicas para subvenciona-lo funcionamento de escolas de música privadas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/08/1997

Por Orde do 21 de marzo de 1997 (DOG do 2 de maio) convócanse axudas para subvenciona-las actividades desenvolvidas ou que tivesen previsto desenvolver, durante o ano 1997, as escolas de música privadas dependentes de institucións sen ánimo de lucro, da Comunidade Autónoma de Galicia.
A comisión constituída segundo establece o punto sétimo da orde de convocatoria, encargada de valora-las solicitudes presentadas, acordou propoñer resolución provisional de adxudicación.
Cumprido o procedemento que sinala o punto oitavo da orde de convocatoria, para que os solicitantes puideran alega-lo que estimasen conveniente no seu dereito e, valoradas as alegacións presentadas, esta consellería,
DISPÓN:
Primeiro.-Elevar a definitiva a proposta provisional e adxudicar axudas, nas contías que se sinalan, ás escolas de música solicitantes que se relacionan no anexo I a esta orde.
Segundo.-Desestima-las solicitudes de axuda das escolas que se relacionan no anexo II a esta orde, por non cumpriren algún dos requisitos establecidos nos puntos primeiro e segundo da orde de convocatoria.
Terceiro.-Para faceren efectivo o pagamento das axudas, os beneficiarios presentarán na Dirección Xeral de Centros e Inspección Educativa da Consellería de Educación e Ordenación Universitaria, antes do 30 de agosto de 1997, a xustificación completa dos gastos realizados.
3.1 De acordo co disposto no apartado décimo da orde de convocatoria, esta xustificación de gastos
presentarase en dúas partes: o 70% correspondente a gastos realizados con anterioridade ó 30 de abril de 1997 e o 30 % restante, correspondente a gastos realizados ata o 15 de xullo de 1997.
Santiago de Compostela, 14 de xullo de 1997.
Celso Currás Fernández
Conselleiro de Educación e Ordenación
Universitaria
ANEXO I
Denominación
da escola
Contía da subvención
ptas.
Antas de Ulla
700.000
Beade
800.000
Guláns, Unión de
750.000
Lalín
800.000
Matamá, Artística de
800.000
Samos
700.000
Vedra
750.000
ANEXO II
Denominación
da escola
Causa da exclusión
Coppelia
Non proba depender de institución sen ánimo de lucro. Disposición primeira da orde de convocatoria
Estudio
Non proba depender de institución sen ánimo de lucro. Disposición primeira da orde de convocatoria
Guillerme Brown
Non proba depender de institución sen ánimo de lucro. Disposición primeira da orde de convocatoria
Presto Vivace
Non estar inscrita no rexistro de escolas de música. Disposición segunda da orde de convocatoria
Xinzo Ponteareas
Non estar inscrita no rexistro de escolas de música. Disposición segunda da orde de convocatoria
4800
DECRETO 253/1997, do 10 de setembro, polo que se crea un centro de menores en Marín (Pontevedra).
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 22/09/1997

A Comunidade Autónoma de Galicia, segundo o disposto no artigo 27.23 do seu Estatuto de autonomía, en concordancia co artigo 148.1.20 da Constitución española, ten competencia exclusiva en materia de asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servicios sociais, pola que se ordenan e regulan os aspectos básicos dun sistema integrado de servicios sociais como servicio público da Comunidade Autónoma de Galicia.
A mencionada lei regula como servicios sociais de atención especializada, entre outros, os dirixidos á familia, infancia e mocidade, e recolle determinados programas e equipamentos entre os que figuran os centros de menores, encamiñados á consecución da normalización, personalización e integración socio-familiar dos seus beneficiarios.
En desenvolvemento da lei, e co fin de garanti-la adecuada prestación dos servicios, controla-la calidade da atención e recoñece-los dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servicios sociais. Esta disposición regula a obriga de obte-la autorización administrativa previa para a creación ou modificación dos equipamentos sociais, así como para o inicio ou cesamento das súas actividades, especificando os requisitos xerais que estes deben cumprir.
Neste sentido, segundo o disposto no artigo 29 da Lei 4/1993, de servicios sociais e o artigo 6 do Decreto 243/1995, para a creación de centros de servicios sociais propios da Administración autonómica, será necesaria unha norma con rango de decreto, sendo precisa orde da consellería competente para o inicio das súas actividades.
En consecuencia, e tendo en conta que a disposición derradeira da Lei 4/1993 autoriza a Xunta de Galicia para dicta-las disposicións necesarias para o desenvolvemento e a aplicación da lei e por proposta da conselleira de Familia, Muller e Xuventude e logo de deliberación do Consello da Xunta de Galicia na súa reunión do día dez de setembro de mil novecentos noventa e sete,
DISPOÑO:
Artigo único.-Créase un centro de menores en Marín (Pontevedra), que se situará na rúa do Sol nº 12 da mencionada localidade.
Disposición derradeira
Autorízase a conselleira de Familia, Muller e Xuventude para dicta-las disposicións necesarias para a posta en funcionamento do centro creado mediante o presente decreto.
Santiago de Compostela, dez de setembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia, Muller e Xuventude
7205
ORDE do 11 de xullo de 1997 pola que se adxudican axudas económicas para subvenciona-lo funcionamento de escolas de música públicas de poboacións de menos de 50.000 habitantes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/08/1997

Por Orde do 22 de febreiro de 1997 (DOG do 14 de abril) convocáronse axudas para subvenciona-las actividades desenvolvidas ou que tivesen previsto desenvolver, durante o ano 1997, as escolas de música públicas de poboacións de menos de 50.000 habitantes da Comunidade Autónoma de Galicia.
A comisión constituída segundo establece o punto sétimo da orde de convocatoria, encargada de valora-las solicitudes presentadas, acordou propoñer resolución provisional de adxudicación.
Cumprido o procedemento que sinala o punto oitavo da orde de convocatoria para que os solicitantes puideran alega-lo que estimasen conveniente no seu dereito, valoradas as alegacións presentadas e remitida proposta de resolución definitiva, esta consellería,
DISPÓN:
Primeiro.-Adxudicar axudas ás escolas de música solicitantes que se relacionan no anexo I a esta orde, nas contías que se sinalan.
Segundo.-Desestima-las solicitudes de axuda das escolas que se relacionan no anexo II a esta orde por non cumpriren os requisitos que establece o punto segundo da orde de convocatoria.
Terceiro.-Para faceren efectivo o pagamento das axudas, os beneficiarios presentarán na Dirección Xeral de Centros e Inspección Educativa da Consellería de Educación e Ordenación Universitaria, antes do 30 de agosto de 1997, a xustificación completa dos gastos realizados.
3.1. De acordo co apartado décimo da orde de convocatoria, esta xustificación de gastos presentarase en dúas partes: o 70% correspondente a gastos realizados con anterioridade ó 30 de abril de 1997 e o 30% restante, correspondente a gastos realizados ata o 15 de xullo de 1997.
Santiago de Compostela, 11 de xullo de 1997.
Celso Currás Fernández
Conselleiro de Educación e Ordenación
Universitaria
ANEXO I
Denominación
da escola
Contía da subvención
ptas.
Arzúa
800.000
Barbadás
800.000
Caldas
800.000
Cambados
800.000
Cangas
800.000
Cañiza, A
600.000
Carballiño, O
800.000
Cee
650.000
Chantada
600.000
Estrada, A
800.000
Foz
800.000
Gutiriz
600.000
Maceda
600.000
Marín
650.000
Monforte de Lemos
600.000
Neves, As
800.000
Padrón
800.000
Paradela
600.000
Pobra de Trives, A
600.000
Porriño, O
600.000
Quiroga
600.000
Redondela
600.000
Ribadeo
800.000
Silleda
800.000
Sober
650.000
Valga
650.000
Vila de Cruces
800.000
Vilgarcía de Arousa
800.000
ANEXO II
Denominación
da escola
Causa da exclusión
A Rúa de Valdeorras
Non estar inscrita no rexistro de escolas de música. Disposición segunda orde de convocatoria
Baiona
Ídem
Camariñas
Ídem
Salceda de Caselas
Ídem
Sarria
Ídem
5850
RESOLUCIÓN do 22 de xullo de 1997, da Delegación Provincial de Pontevedra, pola que se dispón o depósito e publicación, no Diario Oficial de Galicia, da acta da comisión paritaria do convenio colectivo do sector da carpintería, ebanistería e actividades afíns.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/09/1997

Vista a acta da comisión paritaria do convenio colectivo para o sector de carpintería, ebanistería e actividades afíns da provincia de Pontevedra, con data do 27-5-1997, na que se adecúa a xornada vixente do convenio para o ano 1997 nos concellos de Vigo, Vilagarcía de Arousa, Caldas de Reis, Baiona e Mondariz por coincidir unha das dúas festividades de carácter local con día inhábil para o sector de carpintería, ebanistería e actividades afíns, pasarase ó 30 de decembro, esta autoridade laboral, ó abeiro do disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación,
ACORDA:
Primeiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Segundo.-Dispoñe-la súa publicación no Diario Oficial de Galicia.
Vigo, 22 de xullo de 1997.
Antonio Coello Bufill
Delegado provincial de Pontevedra
Comisión paritaria do convenio colectivo do sector de carpintería, ebanistería e actividades afins da provincia de Pontevedra.
Asistentes:
UGT:
Servando Carrera Bacelo.
Cándido Fernández Fernández.
Manuel Graña Bon.
Benito Mondragón Ribeiro.
José Carlos Estévez Alonso.
José Carlos Rodríguez del Río.
CIG:
Xosé Xoán Melón González.
Gabriel Díaz Sueiro.
CC.OO.:
Uwe Pude Roennan.
Jesús Somoza Castro.
Marcos González Oliveira.
ASEMA e ACE:
Félix Rodríguez Regueiro.
Secretrio de acta: Pablo Rodríguez Álvarez.
En Vigo, 27 de maio de 1997, na sede da Confederación de Empresarios de Pontevedra, reúnense as persoas que figuran arriba, compeñentes da comisión paritaria, co obxecto de adecua-la xornada vixente do convenio (DOG do 3 de xuño de 1996, BOP do 31 de maio de 1996) para o ano 1997, de 1.784 horas de traballo efectivo, e tendo en conta que no calendario laboral vixente para o ano 1997 (DOG do 13 de marzo e BOP do 17 de marzo), existen algúns concellos nos que a festa local coincide cun día inhábil para o dito sector, seguirase o seguinte criterio:
Nos concellos de Vigo, Vilagarcía de Arousa, Caldas de Reis, Baiona e Mondariz, onde unha das dúas festividades de carácter local coincide en día inhábil para o sector de carpintería, ebanistería e actividades afins, pasarase ó día 30 de decembro.
Facúltase a Pablo Rodríguez Álvarez para a presentación do dito acordo para efectos da súa publicación no BOP de Pontevedra.
E sen nada máis que engadir, levántase a sesión extendéndose a presente acta, que asinan en proba de conformidade os asistentes.
7185
RESOLUCIÓN do 22 de setembro de 1997, do tribunal designado para xulga-las probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor, convocado por Resolución do 3 de marzo de 1997, da Dirección Xeral de Obras Públicas e Transportes (DOG do 12 de marzo de 1997), pola que se elevan a definitivas as listas provisionais de aprobados e se ordena a publicación destas nas materias que se establecen no punto primeiro desta resolución.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/09/1997

Este tribunal,
RESOLVEU:
Primeiro.-Publica-las listas definitivas de aprobados das actividades de transporte interior e internacional de viaxeiros e mercadorias; axencia de transporte, transitario e almacenista-distribuidor, que se atopan expostas nos taboleiros de anuncios da Dirección Xeral de Obras Públicas e Transportes, nas delegacións provinciais da Consellería de Política Territorial, Obras Públicas e Vivenda e nos servicios proviciais de Transportes.
Segundo.-Contra esta resolución os interesados poderán interpoñer recurso ordinario nun prazo dun mes, contado a partir da súa publicación no Diario Oficial de Galicia, perante o conselleiro de Política Territorial, Obras Públicas e Vivenda, conforme ó establecido no artigo 114 da Lei 30/1992, do 26 de novembro.
Santiago de Compostela, 22 de setembro de 1997.
Emilio García Gallego
Secretario xeral da Consellería de Política Territorial, Obras Públicas e Vivenda
7275
DECRETO 257/1997, do 18 de setembro, polo que se declara a urxente ocupación, para efectos de expropiación forzosa, polo Concello de Nogueira de Ramuín (Ourense), dos bens e dereitos necesarios para a realización das obras do proxecto de C.V. 323, Ponte dos Gozos-Parada do Sil, número 5 RVL/97.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/09/1997

O Concello de Nogueira de Ramuín (Ourense), en sesión celebrada o día 10 de xaneiro de 1997, aprobou o proxecto de C.V. 323 Ponte dos Gozos-Parada do Sil, nº 5 RVL/97 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 22 de agosto de 1997, baixo o número 11622.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 11 de setembro de 1997, baixo o número 12479.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o tramo incluído no proxecto é o comprendido entre a entrada ó mosteiro de Santo Estevo e Loureiro. Este tramo presenta perigosas curvas e está entre outros dous xa ampliados con cargo a planos anteriores, que reúnen características xeométricas moito mellores cás do proxecto que nos ocupa. Este feito é causa de perigo e de accidentes para os vehículos e ómnibus que percorren unha ruta tan emblemática e importante para a provincia como é a da Ribeira Sacra, especialmente numerosos nas épocas de vacacións.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de setembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, polo Concello de Nogueira de Ramuín (Ourense) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de C.V. 323 Ponte dos Gozos-Parada do Sil, nº 5 RVL/97.
Santiago de Compostela, dezaoito de setembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7249
ORDE do 23 de agosto de 1997 pola que se prorroga a vixencia da do 21 de febreiro de 1995 pola que se regulan as axudas financeiras ás asociacións e organizacións empresariais pesqueiras e marisqueiras.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 22/09/1997

A Orde do 21 de febreiro de 1995, pola que se regulan as axudas financeiras ás asociacións e organizacións empresariais, pesqueiras e marisqueiras, publicada no DOG nº 66, do 4 de abril de 1995, foi prorrogada pola Orde do 22 de decembro de 1995, DOG nº 2, do 3 de xaneiro de 1996; e co obxecto de continuar na mesma liña de apoio a este tipo de accións, por ser necesarias, co fin de contribuír ó fomento do asociacionismo, polas facultades que me foron concedidas,
DISPOÑO:
Artigo 1º.-Prórroga da orde.
Prorrógase a vixencia da Orde do 21 de febreiro de 1995 pola que se regulan as axudas financeiras ás asociacións e organizacións empresariais pesqueiras e marisqueiras.
As axudas concederanse con cargo á aplicación orzamentaria 12.03.615.B.470.0 -regulación de mercados pesqueiros- dos vixentes orzamentos xerais da Comunidade Autónoma de Galicia para 1997.
Artigo 2º.-Solicitudes.
As solicitudes presentaranse de acordo co modelo que como anexo I se publica con esta orde, xunto coa documentación, e de acordo cos condicionamentos e requisitos que se esixen na orde que se prorroga, relativos ó exercicio 1997.
Artigo 3º.-Prazo.
O prazo de presentación de solicitudes será de dous meses contados a partir da entrada en vigor desta orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de agosto de 1997.
Juan Caamaño Cebreiro
Conselleiro de Pesca, Marisqueo e Acuicultura
7186
CORRECCIÓN de erros.-Resolución do 3 de xullo de 1997, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, do convenio colectivo para a industria siderometalúrxica da Coruña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/09/1997

Advertidos erros no texto da devandita resolución publicada no DOG nº 174, do mércores, 10 de setembro de 1997, procede face-las oportunas correccións:
-Na páxina 8.937, onde di:
«Fernando Rodríguez Corcoba
Delegado provincial da Coruña»
debe dicir:
«Mª Reyes Carabel Pedreira
Delegada provincial da Coruña»
6045
DECRETO 262/1997, do 18 de setembro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de E.P. 7601 de San Sadurniño á Cruz de Lamestra (mellora e ampliación da ponte e da calzada).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/09/1997

A Deputación Provincial da Coruña, en sesión celebrada o día 28 de febreiro de 1997, aprobou o proxec
to de E.P. 7601 de San Sadurniño á Cruz de Lamestra (mellora e ampliación da ponte e da calzada) e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 1 de setembro de 1997, baixo o número 11905.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 21 de xullo de 1997, baixo o número 10370.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a importancia das obras de mellora proxectadas para o tramo da devandita estrada vén dada porque na actualidade sigue sendo un tramo de conflicto para a seguridade vial, debido entre outros motivos, a que soporta un tráfico pesado moi intenso, sendo o trazado sinuoso e estreito, polo que coa mellora do trazado proposto no proxecto e coa construcción dunha nova ponte, se mellorará moi positivamente a seguridade vial no mencionado tramo.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día dezaoito de setembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P. 7601 de San Sadurniño á Cruz de Lamestra (mellora e ampliación da ponte e da calzada).
Santiago de Compostela, dezaoito de setembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7251
ORDE do 9 de setembro de 1997 pola que se declara a alienabilidade do inmoble coñecido como complexo de turismo náutico/club fluvial de Castrelo de Miño, termo municipal de Castrelo de Miño (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/09/1997

O Concello de Castrelo de Miño, mediante acordo do Pleno con data do 30 de maio de 1996, solicitou da Consellería de Economía e Facenda a cesión do uso das instalacións do complexo de turismo náutico sito no seu termo municipal, co fin de dedicalas a actividades náutico-turísticas.
Mediante o Decreto 210/1997, do 30 de xullo (DOG nº 152, do 8 de agosto), procedeuse á desafectación do inmoble.
Unha vez obtida a inscrición no correspondente Rexistro da Propiedade do devandito ben a nome da Comunidade Autónoma de Galicia, procede
declara-la súa alienabilidade conforme o disposto nos artigos 24 da Lei 3/1985, do 12 de abril, do patrimonio da Comunidade Autónoma galega e 60 do Decreto 50/1989, do 9 de marzo, polo que se aproba o seu regulamento, co obxecto de posibilita-la cesión do dereito de uso deste.
En virtude do anteriormente exposto, á vista da solicitude presentada, tendo en conta a proposta da Secretaría Xeral e do Patrimonio, e logo do informe favorable da Secretaría Xeral para o Turismo,
DISPOÑO:
Artigo único.
Declárase a alienabilidade do seguinte ben inmoble que se describe a continuación:
Parcela de terreo denominada Regocha ou O Fontenlo, sita no termo municipal de Castrelo de Miño (Ourense), dunha extensión superficial de trinta e dous mil trescentos metros cadrados, que linda ó norte, co encoro de Castrelo; ó sur, terreos do concello, de Carlos Alonso Montero, José Álvarez Castiñeiras, Antonio Rodríguez Villar, María Esther Viso González, Francisco Guitián González, Camilo Fernández Lafuente, Alfonso Bande González, Fernando Pérez Viso, Manuel Rodríguez Rodríguez, Carlos Alonso Montero, José González Bangueses, Florencio Regueiro Rey, Tomás Sobrino Trabazos e José González Bangueses; ó leste, camiño e ó oeste, terreos municipais e Unión Eléctrica-Fenosa, S.A.. Sobre a dita parcela construíuse un edificio de planta baixa e primeira planta, coas características constructivas reflectidas no proxecto de obra e que linda por tódolos seus ventos coa parcela antes descrita. A planta baixa ten unha superficie construída de 730,02 m e unha superficie útil de 441,07 m e
alberga as seguintes dependencias: almacén, cociña, restaurante, cafetería, cuarto de instalacións, sala de xogos, caixa de urxencias e sala de estar. Na planta primeira, cunha superficie de 642,35 m e útil de 563,24 m, encóntrase unha sala de estar, unha zona de comunicación e unha terraza cuberta.
Atópase inscrito no Rexistro da Propiedade de Ribadavia no tomo 471, libro 77 de Castrelo de Miño, folio 43, predio número 10.104, inscrición 2ª.
Santiago de Compostela, 9 de setembro de 1997.
José Antonio Orza Fernández
Conselleiro de Economía e Facenda
7051
DECRETO 263/1997, do 18 de setembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de E.P. Salceda de Caselas-Caldelas de Tui.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/09/1997

A Deputación Provincial de Pontevedra, en sesión celebrada o día 28 de xuño de 1996, aprobou o
proxecto de E.P. Salceda de Caselas-Caldelas de Tui e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 5-8-1997, nº 11063.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 17 de outubro 1996, nº 10483.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o estado do devandito vial é intransitable, nunha zona de abundante tráfico, debido á situación nela dun centro escolar e unhas dependencias da Garda Civil, o que determina un alto risco de accidentes nela.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día dezaoito de setembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P. Salceda de Caselas-Caldelas de Tui.
Santiago de Compostela, dezaoito de setembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7206
RESOLUCIÓN do 25 de xuño de 1997 de delegación de competencias no director do Servicio de Publicacións desta universidade.
UNIVERSIDADE DE VIGO — III. OUTRAS DISPOSICIÓNS — 04/08/1997

Que á vista do Regulamento do Servicio de Publicacións desta universidade, aprobado pola Xunta de Goberno do día 25-11-1996, no que se fan constar que aquelas funcións xurídico-económicas ás que se fai referencia nos artigos do título III e noutros deste regulamento especialmente en materia de contratación serán subscritos polo Servicio de Publicacións, se o rector lle outorga unha delegación de competencias no director do servicio.
Que polo exposto, coa finalidade de axiliza-las xestións do dito servicio, este rectorado de conformidade co disposto nos estatutos e o Regulamento de con
tratación desta universidade e nos termos do artigo 13 da Lei 30/1992, dicta a seguinte,
RESOLUCIÓN:
1º Deléganse, no director do Servicio de Publicacións desta universidade Manuel Vázquez Vázquez, as facultades que corresponden a este rectorado como órgano de contratación desta universidade, delegación que abrangue exclusivamente os contratos que recolle o mencionado regulamento, e son nulos de pleno dereito aqueles e son outorgados os que excedan os límites marcados.
2º Que en todo contrato que subscriba se fará expresa referencia a esta delegación e que na tramitación deles se cumprirán as esixencias do ordenamento xurídico, en especial da Lei 13/1995.
3º Que a presente delegación, que será publicada no DOG poderá ser revogada en calquera momento, por este rectorado.
Vigo, 25 de xuño de 1997.
José Antonio Rodríguez Vázquez
Rector da Universidade de Vigo
6013
ORDE do 23 de xuño de 1997 pola que se fixan os prezos de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 04/08/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado, e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estos prezos entenderanse con IVE incluído.
Santiago de Compostela, 23 de xuño de 1997.
José María Hernández Cochón
Conselleiro de Sanidade e Servicios Sociais
ANEXO I
Comportamiento de los DRG en Galicia: 800 pesetas.
Guía de Recursos. Xaneiro 1997: 2.500 pesetas.
Índice de Normas e Actos. Sanidade. 1996. Vol. V T.I. y II: 3.000 pesetas.
5721
CORRECCIÓN de erros.-Orde do 10 de xuño de 1997 pola que se aproban os concertos educativos cos centros docentes privados de educación primaria, educación secundaria obrigatoria, educación especial e formación profesional de primeiro e segundo grao.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/09/1997

Advertidos erros na devandita orde, publicada no DOG nº 127, do xoves, 3 de xullo de 1997, cómpre face-las oportunas correccións:
-Na páxina 6.453, centro: Santa María del Mar (A Coruña), onde di: «19-4-8-1», debe dicir: «20-4-8-1».
-Na páxina 6.453, centro: Esclavas del Sagrado Corazón (A Coruña), onde di: «12-4-5-4», debe dicir: «11/1- 4-5-4».
-Na páxina 6.453, centro: Efa Fonteboa (Coristanco), onde di: «0-0-0-0-2», debe dicir: «0-0-0-0-2-1».
-Na páxina 6.455, centro: Padre Feijoo Zorelle (Ourense), onde di: «6-4-4-1», debe dicir: «7-4-4-1».
-Na páxina 6.455, centro: Apóstol Santiago (Vigo), onde di: «24-4-8-0», debe dicir: «24-4-8-4».
-Na páxina 6.455, centro: Miralba (Vigo), onde di: «12-4-5-4», debe dicir: «12-4-6-4».
-Na páxina 6.455 onde di: «Sagrado Corazón (Pontevedra)», debe dicir: «Sagrado Corazón de Jesús, Placeres-Pontevedra».
-Na páxina 6.456, centro: Aloya (Vigo), onde di: «0-0-0-0-2», debe dicir: «0-0-0-0-2-1».
-Na páxina 6.458, centro: Cruz Roja Española, onde di: «0-2-0-1-0-0», debe dicir: «0-2-0-2-0-1».
-Na páxina 6.458, centro: Nebrija, onde di: «3-2-2-1-1-0», debe dicir: «3-2-2-2-1-1».
-Na páxina 6.458, centro: Hogar Provincial Pontevedra, onde di: «0-2-0-1-0-0», debe dicir: «0-2-0-2-0-1».
7177